ฉีดวัคซีนพิษสุนัขบ้ากระตุ้นเข็มที่สองซึ่งเป็นสุดท้ายเมื่อวาน วันนี้โดยลูกสุนัขกัดอีก เป็นแผลเล็กน้อยมีเลือดออกเล็กน้อย ต้องไปฉีดเพิ่มอีกไหม?
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สตามกำหนดนัดมาแล้ว และได้ฉีดกระตุ้นไป 2 เข็ม โดยเข็มที่ 2 ฉีดไปเมื่อวาน และในวันนี้ ได้ถูกลูกสุนัขกัดอีก ยังไม่จำเป็นต้องไปฉีดกระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้ค่ะอย่างไรก็ตาม แผลที่โดนกัด ควรล้างและฟอกด้วยสบู่ให้สะอาด และใส่ยาฆ่าเชื้อ เช่น โพวิโดน ไอโอดีน เป็นต้น เพื่อป้องกันการติดเชื้อแบคทีเรีย แล้วเช็ดทำความสะอาดบาดแผลต่อด้วยน้ำเกลือทุกวัน และหลีกเลี่ยงไม่ให้แผลโดนน้ำจนกว่าจะหายค่ะ